Die Mokala Nasionale Park is in die Noord-Kaap, Suid-Afrika. Dit park se naam is 'n Setswana-naam vir Kameeldoringboom. Die park is 80 km suidwes vanaf Kimberley, in Junie 2007 geproklameer en is 19 611 ha groot. Diere is vanaf die voormalige Vaalbos Nasionale Park hierheen oorgeplaas deur SANParke. Eland Kameelperd Buffel Swartrenoster Witrenoster Basterhartbees Bastergemsbok Duiker Gemsbok Rooihartbees Rooiribbok Koedoe Swartwildebees Springbok Steenbok Klipspringer Rooikat Rooijakkals Bakoorvos Graatjiemeerkat Waaierstertmeerkat of grondeekhoring. Hier is ook 'n groot verskeidenheid voëls om waar te neem. Acacia erioloba (Kameeldoring) Acacia tortilis (Haak-en-Steek) Acacia mellifera (Swarthaak) Ziziphus mucronata (Blinkblaar-wag- 'n-bietjie) Schmidtia pappophroides Knietjiesgras (Eragrostis lehmanniana) Kweekgras (Cynodon dactylon) Huisvesting is in een van drie lodges, Haak-en-Steek, Mosu en Lilydale. Mosu Lodge kyk uit oor 'n watergat, wat veronderstel is om 'n bymekaarkomplek van voëls en diere te wees. Besoekers kan behalwe in die lodges, ook oornag in die Stofdam-voëlskerm, die Kameeldoorn-boomhuis en in die rustieke Motswedi-kampterrein, deur van hulle eie kamptoerusting gebruik te maak.